Bulandet bedehuskapell

Bulandet bedehuskapell er et kapell fra 1905 på Bulandet i Askvoll kommune, Sogn og Fjordane. Byggverket er i tre og har 170 plasser.

Bedehuset ble vigslet som kapell 27. juli 1909, etter å ha blitt bygget på med kor og klokketårn. I 1960-årene ble bygget restaurert og det ble laget sakresti. Frem til 1938 ble folk på Bulandet og Værlandet gravlagte ved Vilnes kirke på Atløy, da ble det åpnet kirkegård på Værlandet. Bulandet fikk egen gravplass i 1976, den ligger på Kjempeneset, ikke langt unna bedehuskapellet.

Også tidligere har det vært kapell i Bulandet, men de er det bare noen stedsnavn igjen etter. 
Det første kapellet skal ha stått på Kyrkjeøyna ved Sandøya. 
Siden skal det ha stått et kapell på et sted som fortsatt kalles Kyrkjebakken på øya Gjelsa.«Bedehuskapella i Askvoll» i NRK Sogn og Fjordane Fylkesleksikon 
Dette ble revet i 1813.Margrethe Henden Aaraas og Sigurd Vengen: Bulandet bedehuskapell  Fylkesarkivet i Sogn og Fjordane

Bulandet bedehuskapell hører til Askvoll sogn i Sunnfjord prosti. Frem til 1. januar 2006 hørte det til Vilnes sogn, men da ble sognene i prestegjeldet slått sammen til ett, Askvoll prestegjeld. Prestegjeldene har senere blitt utfaset. 

 Referanser 

 Litteratur 



 Eksterne lenker 

 Fylkesarkivet i Sogn og Fjordane 
 Fylkesleksikon for Sogn og Fjordane

Kategori:Kirker i Askvoll
Kategori:Kulturminner i Askvoll
Kategori:Kirker i Sunnfjord prosti
Kategori:Norske kirker fra 1905